Ο ΚΥΚΛΟΣ ΕΛΛΗΝΩΝ ΛΟΓΟΤΕΧΝΩΝ ΔΙΚΑΣΤΩΝ Είναι ο πρώτος στην Ελλάδα και στην Ευρώπη αμιγώς δικαστικός λογοτεχνικός σύλλογος που εδρεύει στην Αθήνα και αποτελείται από εν ενεργεία και σε σύνταξη δικαστικούς λειτουργούς όλων των κλάδων και των βαθμίδων της Ελληνικής Δικαιοσύνης. Ήδη συμπληρώνει τρία έτη λειτουργίας από την ανάληψη καθηκόντων του Διοικητικού Συμβουλίου και είναι αλήθεια ότι σε αυτόν τον χρόνο ο ΚΕΛΔ παρήγαγε σημαντικό πνευματικό έργο κι έγινε γνωστός γιαυτό, τόσο στο νομικό κόσμο της χώρας (συναδέλφους, δικηγόρους ) όσο και πέραν αυτού, αφού μέσω του έργου μας οι δικαστές-λογοτέχνες προσεγγίσαμε, συνεργαστήκαμε και προσμετράμε ήδη στους φίλους του ΚΕΛΔ και σημαντικές προσωπικότητες της πατρίδας μας, όπως τον Μακαριότατο Αρχιεπίσκοπο Αθηνών και Πάσης Ελλάδος, κ.κ. Ιερώνυμο, τον σεβασμιότατο Μητροπολίτη Μάνης κ.κ. Χρυσόστομο, τους ποιητές Τίτο Πατρίκιο και Δημήτρη Καραμβάλη, τον πεζογράφο Βασίλη Βασιλικό, καθηγητές Πανεπιστημίου (Απόστολο Γεωργιάδη , Αντώνη Παναγιώτου , Μαρία Γκασούκα, Χριστίνα Ντουνιά, Αριστοτέλη Χαραλαμπάκη, Γιόλα Αργυροπούλου-Παπαδοπούλου, Άννα Φαχαντίδου-Τσιλιγκίρογλου), τους σημαντικούς μαέστρους και διδασκάλους μουσικής με τις χορωδίες τους, Δημήτριο Καρούζο και Σωτήρη Δογάνη, τον Πρώην Πρόεδρο της ΕΣΗΕΑ - δημοσιογράφο Πάνο Σόμπολο, καθώς και αξιόλογους συλλόγους με τους οποίους συνεργαστήκαμε (ΛΙΝΟΣ, ΜΕΣΚ, Σύλλογος Φίλων Κλασικής Μουσικής και Όπερας ), καθώς και την καθηγήτρια του Ισπανικού Ινστιτούτου Θερβάντες VIRGINIA LOPEZ RECIO, τον αξιόλογο Βρεττανό φιλέλληνα Μάικλ Φώκνερ, τη Μορφωτική Ακόλουθο των ΗΠΑ Τζένιφερ Σούλερ και τον Πρόξενο της Αϊτής στην Ελλάδα YVELT LEBRUN .

Οι μέχρι σήμερα εκδηλώσεις του Κ.Ε.Λ.Δ. είναι :

> Στις 17 Μαΐου 2018 στο Ίδρυμα Θεοχαράκη, Αφιέρωμα στη Βυζαντινή Ποίηση-Υμνογραφία και Θύραθεν.

> Τον Ιούνιο 2018, η έκδοση του Πρώτου τόμου του Ανθολογίου μας, με έργα 12 μελών μας, με τίτλο << ΠΟΙΗΤΙΚΗ ΑΔΕΙΑ>>, εκδόσεις «ΑΝΑΤΥΠΟ».

> Στις 7 Ιουλίου 2018, η παρουσίαση στην Θεσσαλονίκη του Ανθολογίου μας σε συνδυασμό με τριήμερη εκδρομή σε ιστορικούς και πνευματικούς χώρους της Βορείου Ελλάδος.

> Στις 22 Σεπτεμβρίου 2018, η συμμετοχή σε εκδήλωση για τον Παπαδιαμάντη στον Ι.Ν. Αγίων Αναργύρων Ψυρρή.

> Στις 30 Σεπτεμβρίου 2018, στο Ίδρυμα Θεοχαράκη, παρουσίαση του Ανθολογίου μας στην Αθήνα, με τιμώμενο πρόσωπο τον ποιητή Τίτο Πατρίκιο, στον οποίο απονεμήθηκε τιμητική πλακέτα .

> Στις 17-18-19 Οκτωβρίου 2018, τριήμερη εκδρομή σε Γύθειο, Μονεμβασιά, Μυστρά και εκδήλωση προς τιμήν του ποιητή Νικηφόρου Βρεττάκου, με επίσημο προσκεκλημένο το Σεβασμιότατο Μητροπολίτη Μάνης κ.κ. Χρυσόστομο.

> Στις 27 Νοεμβρίου 2018, εκδήλωση στην Αθήνα για τους ποιητές της γενιάς του 20, με συμμετοχή της Χορωδίας του μαέστρου Σωτηρίου Δογάνη που τιμήθηκε με πλακέτα και κύρια ομιλήτρια την κα Χριστίνα Ντουνιά, καθηγήτρια του ΕΚΠΑ .

> Στις 2 Δεκεμβρίου 2018, στο πλαίσιο των δραστηριοτήτων μας με τίτλο << ο ΚΕΛΔ πάει θέατρο >>, παρακολουθήσαμε τη θαυμάσια παράσταση << Οι γυναίκες του Παπαδιαμάντη >> στο θέατρο «Χώρα» και ακολούθησε συζήτηση για τις γυναίκες θύματα και θύτες στο έργο του Παπαδιαμάντη με φιλολογική, κοινωνιολογική και νομική ανάλυση από εξαιρετικούς επιστήμονες (κα Μαρία Γκασούκα, Πανεπιστήμιο Αιγαίου, Άρης Χαραλαμπάκης, Στυλιανός Παπαγεωργίου-Γονατάς) με συμμετοχή του κοινού και του θιάσου του θεάτρου «Χώρα» .

> Στις 15 Δεκεμβρίου 2018 σε συνεργασία με το σύλλογο <<ΛΙΝΟΣ >> παρουσιάσαμε το έργο του εφόρου του ΚΕΛΔ, ποιητή, συγγραφέα, συνθέτη, μουσικού, ερμηνευτή Βασίλη Παπακώστα.

> Στις 22 Δεκεμβρίου 2018 συνδιοργανώσαμε με τη χορωδία του ΔΣΑ χριστουγεννιάτικη εορτή, με απαγγελίες επίκαιρων ποιημάτων των μελών μας .

> Στις 19 Ιανουαρίου 2019, στο Περιστέρι Αττικής, έγινε παρουσίαση του Ανθολογίου μας και των βιβλίων της ταμία του ΚΕΛΔ, Λίτσας Καποπούλου και του βιβλίου του εφόρου του ΚΕΛΔ Βασίλη Παπακώστα .

> Στις 15-17 Φεβρουαρίου 2019, πραγματοποιήθηκε τριήμερη εκδρομή σε Βόλο, Πήλιο, Λίμνη Πλαστήρα, Τρίκαλα, Καρδίτσα, με παρουσιάσεις του Ανθολογίου μας και του έργου των προαναφερθέντων μελών μας σε Βόλο και Καρδίτσα.

> Στις 17 Μαρτίου 2019, στην Παλαιά Βουλή στην Αθήνα, έγινε εκδήλωση για τους φιλέλληνες λογοτέχνες κατά τη διάρκεια του απελευθερωτικού αγώνα του 1821, με απαγγελία ποιημάτων οκτώ φιλελλήνων ποιητών στη μητρική τους γλώσσα και σε ελληνική απόδοση με τη συμμετοχή της χορωδίας του ΔΣΑ υπό την διεύθυνση του μαέστρου Δημητρίου Καρούζου και του χορευτικού συγκροτήματος του Μορφωτικού Εκπολιτιστικού Συλλόγου Κυπαρισσίας, απονομή τιμητικής διάκρισης στις ΗΠΑ για τους φιλέλληνες Αμερικανούς λογοτέχνες, την οποία παρέλαβε η Μορφωτική Ακόλουθος της πρεσβείας των ΗΠΑ στην Αθήνα Τζένιφερ Σούλερ, απονομή τιμητικής πλακέτας στον YVELT LEBRUN, Πρόξενο στην Ελλάδα της Αϊτής, η οποία ήταν η χώρα που αναγνώρισε πρώτη την Ελλάδα ως ανεξάρτητο κράτος το 1823, απονομή τιμητικής πλακέτας στον μαέστρο Δημήτρη Καρούζο και στη χορωδία του. Η μικρή δεξίωση που ακολούθησε ήταν χορηγία της Ένωσης Δικαστών και Εισαγγελέων.

> Το 2019 ο Κ.Ε.Λ.Δ. προκήρυξε λογοτεχνικό διαγωνισμό μεταξύ των νέων κρατουμένων του ειδικού καταστήματος κράτησης νέων Αυλώνα, ηλικίας από 17 έως 21 ετών, με τίτλο << Η ψυχή μου κι εγώ >> και, σε ειδική εκδήλωση που έγινε εντός του καταστήματος κράτησης, όπου και λειτουργεί σχολείο (Δημοτικό, Γυμνάσιο και Λύκειο), βραβεύτηκαν τα τρία καλύτερα ποιήματα από κάθε σχολική βαθμίδα στις 27 Ιουνίου 2019, ενώ τα ποσά των βραβείων ήταν χορηγία της Ένωσης Δικαστών και Εισαγγελέων.

> Στις 11 έως 13 Απριλίου 2019 αντιπροσωπεία του ΚΕΛΔ και φίλων του μετέβη στο Κίεβο, όπου στην έδρα του Πανεπιστημίου Τάρας Σεβτσένκο, κατόπιν προσκλήσεως του Πρύτανη, έδωσε διάλεξη ο Πρόεδρος του ΚΕΛΔ, Δημήτρης Ορφανίδης, εφέτης, ειδικός Ανακριτής, για την σχέση της ποίησης Καβάφη και Ελύτη .

> Στις 13 Απριλίου 2019 το απόγευμα και ώρα 19.00 στο Αλεξάνδρειο Συνεδριακό Κέντρο στο Λουτράκι παρουσιάστηκε το Ανθολόγιό μας με επιμέλεια του Δικηγορικού Συλλόγου Κορίνθου.

> Στις 17 Απριλίου 2019 και ώρα 19.00 τα μέλη και οι φίλοι του ΚΕΛΔ παρακολουθήσαμε τη θεατρική παράσταση << Η Λωξάντρα >> στο θέατρο Βεάκη στην Αθήνα .

> Από 1 έως 5 Μαΐου 2019 πραγματοποιήθηκε εκδρομή στην Κέρκυρα και Ιωάννινα με εκδήλωση στην Κέρκυρα προς τιμήν του Διονυσίου Σολωμού και με παρουσίαση του έργου μας με επιμέλεια του Ιονίου Πανεπιστημίου .

> Τον Μάιο του 2019 παρουσιάστηκε σε ειδικό Πολυχώρο της Πάτρας το Δοκίμιο και η νέα ποιητική συλλογή του Προέδρου μας Δημήτρη Ορφανίδη καθώς και το Ανθολόγιο του Συλλόγου μας .

> Στις 13 και 14 Ιουλίου 2019 πραγματοποιήσαμε εκδρομή στην Αίγινα , όπου επισκεφτήκαμε πνευματικούς και πολιτιστικούς προορισμούς, το βράδυ δε της 13ης Ιουλίου πραγματοποιήσαμε μουσικοποιητική βραδιά με απαγγελίες ποιημάτων από τα μέλη μας και τους συμμετέχοντες ποιητές και τραγουδήσαμε θαυμάσια μελοποιημένη ποίηση του Γκάτσου , του Ελύτη κλπ.

> Ανακηρύξαμε επίτιμα μέλη μας τον Τίτο Πατρίκιο και τον Βασίλη Βασιλικό , καθώς και τον Σεβασμιότατο Μητροπολίτη Μάνης κ.κ. Χρυσόστομο που αποδέχθηκαν με χαρά την αναγνώριση αυτή.

> Στις 4-5-6 Οκτωβρίου 2019 διοργανώσαμε σε συνεργασία με τον Σύλλογο Αιτωλοακαρνάνων Δημοσιογράφων μία εκδρομή στην Αιτωλοακαρνανία , όπου και επισκεφτήκαμε τη Ναύπακτο, την ιερή πόλη του Μεσολογγίου, κοντινούς ιστορικούς και αρχαιολογικούς προορισμούς και στις 5 Οκτωβρίου το βράδυ παρουσιάσαμε στην Αμφιλοχία εκδήλωση αφιερωμένη στην ελληνική παράδοση και στο λαογραφικό έργο του μέλους μας, Προέδρου Εφετών κ. Σάββα Αλέξανδρου σε συνεργασία με τον τοπικό πολιτιστικό σύλλογο με την επωνυμία <<ΔΙΟΔΟΣ>> .

> Το 2020 προκηρύξαμε δεύτερο λογοτεχνικό διαγωνισμό για τους νέους κρατουμένους του ΕΚΚΝΑ με τίτλο <<Η Πατρίδα μου κι εγώ >> και βραβεύτηκαν τα τρία καλύτερα έργα από κάθε σχολική βαθμίδα στις 3/7/2020 σε ειδική εκδήλωση στο ως άνω κατάστημα κράτησης .

> Στις 24/11/2019 έγινε παρουσίαση του έργου των μελών μας στον Πειραιά σε συνεργασία με το σύλλογο των φίλων της κλασσικής μουσικής και της όπερας .

> Στις 17/2/2020 παρακολουθήσαμε 220 μέλη και φίλοι του ΚΕΛΔ στην Αθήνα τη θεατρική παράσταση <<Terror>> και επακολούθησε συζήτηση επί του θέματος της παράστασης νομικού ενδιαφέροντος .

> Το 2020 εν μέσω της πανδημίας συμμετείχαμε στη διοργάνωση λογοτεχνικού διαγωνισμού μεταξύ νομικών με θέματα εμπνευσμένα από την πανδημία covid -19 , στον οποίο μάλιστα διακρίθηκαν τρία μέλη μας , ο κος Μουζάκης Φώτης, η κα Στέλλα Μπλέττα και η κα Ελένη Σκριβάνου .

> Στις 22/7/2020 στην αυλή του Ι.Ν. Αγίων Αναργύρων στου Ψυρρή , διοργανώσαμε μουσικοποιητική βραδιά εμπνευσμένη από την παλιά Αθήνα με απαγγελίες ποιημάτων και έργων των μελών μας, και με καντάδες και τραγούδια της παλιάς Αθήνας .

> Στις 24 Ιουλίου 2020 εκδώσαμε ψήφισμα κατά της μετατροπής της Αγίας Σοφίας σε τζαμί .

> Έχουμε διοργανώσει επιτυχημένες παρουσιάσεις του λογοτεχνικού έργου των μελών μας: Βασίλη Παπακώστα, Λίτσας Καποπούλου, Δημήτρη Ορφανίδη, Σταμάτη Γιακουμή, Γιώργου Μικρούδη.

> Τον Οκτώβριο του 2020 εκδόθηκε το δεύτερο Ανθολόγιό μας με τίτλο <<Εν αμφιβολία ποιητές >> από τις εκδόσεις Ελκυστής, με τη συμμετοχή 26 συναδέλφων .

> Στις 3/10/2020 παρουσιάσαμε το έργο του ΚΕΛΔ και το νέο Ανθολόγιό μας στη Λάρισα σε συνεργασία με την <<ΣΤΕΓΗ ΓΡΑΜΜΑΤΩΝ ΚΑΙ ΤΕΧΝΩΝ ΘΕΣΣΑΛΙΑΣ >> υπό την αιγίδα του ΥΠΟΥΡΓΕΙΟΥ ΔΙΚΑΙΟΣΥΝΗΣ .

> Στις 27 Νοεμβρίου 2020 ο ΚΕΛΔ συμμετείχε στο Ι΄ διεθνές συνέδριο που διοργανώθηκε από την Εκκλησία της Ελλάδος για τα 200 έτη από την επανάσταση του 1821 με εισήγηση του Προέδρου του, Δημήτρη Ορφανίδη, με τίτλο << Ατραποί προς την Ελευθερία - Ο Ύμνος και ο Ποιητής του >>.

> Τον Νοέμβριο του 2020 αποφασίσαμε την προκήρυξη νέου λογοτεχνικού διαγωνισμού για τους κρατουμένους στο ΕΚΚΝΑ (τρίτο στη σειρά ) με τίτλο << Η Μοίρα και ο Άνθρωπος >>, καθώς και την προκήρυξη λογοτεχνικού διαγωνισμού μεταξύ των παιδιών των συναδέλφων με τίτλο <<Θέλει αρετήν και τόλμη η Ελευθερία >>. Οι διαγωνισμοί αυτοί Θα ανακοινωθούν επισήμως, μόλις το επιτρέψουν οι συνθήκες .

ΣΟΦΙΑ ΛΙΓΝΟΥ, ΕΦΕΤΗΣ ΑΘΗΝΩΝ, Γ. ΓΡΑΜΜΑΤΕΑΣ ΤΟΥ Κ.Ε.Λ.Δ.